**Nimeni nu începe să creadă**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimeni nu începe să creadă din bunătate

sau pentru micile ori marile realizări obţinute

ci mai degrabă din lipsa de încredere în sine,

îşi caută un refugiu de linişte

până se conving de mijlocirea care se impune,

pentru păcatele ce se cer iertate

cu penitenţă şi rugă.

Sigur e bine să te trezeşti şi în ceasul din urmă, decât deloc,

angajat pe drumul credinţei în dreptatea eternă

c-un glas spăşit şi sfătos să chemi

semenii spre Dumnezeu,

pentru ca pildele mântuitorului să fie înţelese

şi urmate-n milostivire.

Cu prea multă bogăţie, lipsă de respect şi intoleranţă,

se uită de cei săraci cu duhul

încât cred că mai exista o lume

în care îşi vor vedea visul cu ochii.

Dar cine poate spune cât de puţin

despre această viaţă a energiilor pozitive

în care se trăieşte într-o îndestulare divină

fără conducători hrăpăreţi

ce-şi însuşesc partea din steaua ta pentru sufletul lor

cum se întâmplă pe pământ.